laion/Wikipedia-Exotic huggingface dataset:
החתונה האיטלקית הגאה שלי

החתונה האיטלקית הגאה שלי (באנגלית: My Big Gay Italian Wedding; באיטלקית: Puoi baciare lo sposo - מילולית: אתה רשאי לנשק את החתן) הוא סרט קולנוע איטלקי משנת 2018 בבימויו של אלסנדרו ג'נובי ובכיכובם של דייגו אבטנטונו, מוניקה גואריטורה, סלבטורה אספוזיטו וכריסטיאנו קאקאמו. אנטוניו (כריסטיאנו קאקאמו) ופאולו (סלבטורה אספוזיטו) הם זוג גברים איטלקים צעירים המתגוררים בברלין בדירתה של בנדטה (דיאנה דל בופאלו), נערה עשירה וחסרת אב. לאחר מספר שנים שהשניים ביחד במערכת יחסים, אנטוניו מציע לפאולו להתחתן איתו, אבל האחרון, לפני הצעד הגדול, רוצה לפגוש את הוריו של אנטוניו ולקבל את ברכתם. פאולו מסכים להינשא לאנטוניו, אך עושה זאת בחוסר רצון שכן אנטוניו עדיין לא יצא מהארון בפני הוריו, וכמו כן - אנטוניו מעולם לא הביע פומבית את אהבתו אליו. בינתיים, בנדטה מחליטה להשכיר את אחד מהחדרים בדירתה לדונאטו, איטלקי מפוליה בגיל העמידה שנזרק מביתו על ידי אשתו ובתו, לאחר שגילו שהוא קרוס-דרסר. בינתיים קאמילה (ביאטריס ארנרה), חברתו לשעבר של אנטוניו שעדיין מאוהבת בו, מנסה להוציא לפועל תוכנית להפריד בין שני הגברים, כדי שהיא ואנטוניו יחזרו להיות יחד. אנטוניו, פאולו, בנדטה ודונאטו מגיעים אל סיביטה, עיר הולדתו של אנטוניו, בה אביו של אנטוניו רוברטו (דייגו אבטנטונו) מכהן כראש העיר. אנטוניו מודיע להוריו שהוא ופאולו מתחתנים. האם, אנה, שתמיד חשה שבנה הומוסקסואל, מקבלת בשמחה את הודעת הנישואים, אבל קובעת שלושה תנאים: הראשון היא שאמה של פאולו תהיה נוכחת גם היא בטקס החתונה; השני הוא כי אנזו מיצ'ו, מארגן חתונות איטלקי מפורסם, יתכנן את החתונה; השלישי הוא שרוברטו יהיה נוכח בטקס, כמו גם אביו של פאולו. רוברטו מסרב לקבל את בנו כהומוסקסואל, ומסרב לקחת חלק בחתונה, ומסיבה זו אנה זורקת אותו מהבית. הנזיר פרנצ'סקו, אביו הרוחני של רוברטו, מסכים ברצון לחגוג את חתונתם של אנטוניו ופאולו בכנסייה המקומית. פאולו, אנטוניו, בנדטה ודונאטו מגיעים אל נאפולי כדי למסור הזמנה לחתונה לאמו של פאולו, ובכך לכבד את ההבטחה שלהם לאנה. עם זאת, היא מסרבת, ודונאטו מציע לבנים כי הוא יתלבש כאישה ויעמיד פנים שהוא אמא של פאולו. בינתיים, בעוד נמשכות ההכנות לחתונה, קמילה מגיעה לסיביטה, מאלצת את אנטוניו לאפשר לה לשמש כעדה בטקס הנישואין ודורשת ממנו שינשק אותה נשיקת פרידה. אנטוניו, מתוך ייאוש, מסכים לנשק אותה, ובמקרה פאולו עד לנשיקה. יום לפני החתונה, אש פורצת בכנסייה. אמא של פאולו מופיעה, במפתיע, בטקס וגורמת לדונאטו לחוש במבוכה, לאחר שזה תפס את מקומה. במהלך החגיגה, קמילה חושפת שקיימה יחסי מין עם אנטוניו, לפני זמן רב, כאשר היה כבר מאורס לפאולו. פאולו עוזב את הטקס, אך אנטוניו מתחיל לשיר את השיר Don't Leave Me This Way ובכך מצהיר סוף סוף באופן פומבי על אהבתו אליו. פאולו מתרצה, הזוג מתחתן ויחד עם כל אורחי החתונה הם רוקדים ושרים במחזמר חגיגי. הצילומים נערכו בעיקר ברובע סיביטה של העיר בניורג'יו שבמחוז ויטרבו, באזור לאציו. בניגוד לנאמר בסרט, לסיביטה אין עירייה משלה. מקומות נוספים בהם צולם הסרט הם ברלין וקנלה מונטרנו. הסרט יצא לבתי הקולנוע באיטליה ב-1 במרץ 2018. באיטליה, הסרט הרוויח 2,222,809 אירו. "החתונה האיטלקית הגאה שלי", במסד הנתונים הקולנועיים IMDb (באנגלית) "החתונה האיטלקית הגאה שלי", באתר Rotten Tomatoes (באנגלית) "החתונה האיטלקית הגאה שלי", במסד הנתונים הקולנועיים KinoPoisk (ברוסית) החתונה האיטלקית הגאה שלי, באתר סינמטק תל אביב Classifica Box Office ITALIA 2017/2018, ‏6 באפריל 2018.
Beeline

"Beeline" (ברוסית: Билайн, בעבר נקראה Bee Line GSM‏ Би Лайн GSM) הוא ספק תקשורת סלולרית בבעלות חברת וימפל קום המהווה גם ספק שירותי אינטרנט ותקשורת סלולרית על רשתות GSM, UMTS ו-LTE ונחשב לאחת מחברות הסלולר הגדולות ברוסיה. החברה הוקמה ביוזמת דמיטרי זימין ב-6 באוגוסט 1993 כמותג תקשורת סלולרית. וימפל קום הייתה מפעילת התקשורת השלישית בגודלה ברוסיה והיא מתחרה בחברות כמו מגאפון, Tele2 רוסיה ו-MTS. Beeline הושקה כמותג המזוהה עם הצבעים שחור-צהוב, כדבורה ונועד לשדר את החברה כמותג צעיר וכייפי ומוטו החברה הוא "לחיות בצד הבהיר" ("Живи на яркой стороне"). כיום זהו אחד ממאה המותגים היקרים בעולם. החברה התפתחה מאוד ברבות השנים, בעיקר לאחר תחילת המאה ה-21 והיא מספקת שירותים גם לארמניה (באמצעות חברת ArmenTel), גאורגיה, קירגיזסטן, קזחסטן (באמצעות KaR-Tel), לאוס ואוקראינה (באמצעות קייב סטאר). מדיה וקבצים בנושא Beeline בוויקישיתוף אתר האינטרנט הרשמי של Beeline (ברוסית) Beeline, ברשת החברתית פייסבוק Beeline, ברשת החברתית אקס (טוויטר) Beeline, ביישום טלגרם Beeline, ברשת החברתית אינסטגרם Beeline, ברשת החברתית VK Beeline, ברשת החברתית LinkedIn Beeline, סרטונים בערוץ היוטיוב ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
Motiv Telecom

Motiv Telecom (ברוסית: Телекоммуникационная группа МОТИВ) היא ספקית תקשורת סלולרית אזורית, אחת הגדולות ברוסיה. החברה הוקמה באמצע שנות ה-90 של המאה ה-20 כחברת "תקשורת סלולרית של יקטרינבורג" («Екатеринбургская сотовая связь») שפעלה בחסות מותג Beeline. החברה מיזגה חברות נוספות בתחום כדוגמת "יקטרינבורג-2000", "מוביפון-2000", "חברת הטלפון של פרם" ואחרות. החברה פעילה בכל מחוז סברדלובסק ומספקת אינטרנט קווי בטכנולוגיית EDGE. נכון לספטמבר 2013 היו לחברה 2,354,616 מנויים במחוז סברדלובסק, 21,064 מנויים במחוז קורגן, 25,479 בחנטי-מנסי ו-12,085 בימלו-ננץ. החברה מחזיקה ברישיון הפעלה בתקן GSM-1800. בספטמבר-אוקטובר 2014 החלה לפרוס רשת 4G LTE והחלה להרחיב את אזור הפריסה והפעילות שלה והיא ספק שירותי האינטרנט ופריסת רשתות הדור הרביעי בכל תחנות הרכבת התחתית של יקטרינבורג. לחברה אין רשת דור שלישי. החברה מספקת שירותי טלפוניה בתקנים הבאים: מ-1996 עד 2010 — תקני AMPS/D-AMPS-800; מ-2002 — תקן GSM-1800. מ-2012 בתקן GSM-1800 גם במחוז קורגן, ימלו-ננץ ובחנטי-מנסי. מ-2014 מפעילת את רשת 4G LTE בתקן FDD-1800 (Band 3). המספרים הפדרליים בהפעלת החברה הם: 900-19, 900-20, 900-21, 900—375, 900—376, 900—377, 900—378, 900—379, 900—380, 900—381, 900—382, 900—383, 900—384, 900—385, 900—386, 900—387, 900—388, 900—389, 900-39, 900-40, 902-49, 902-59, 902-87, 904-16, 904-17, 904-38, 904-54, 904-98, 908-63, 908-90, 908-91, 908-92, 950-19, 950-20, 950-63, 950-64, 950-65, 952-13, 952-14, 952—72, 952-73, 952—74, 953-00, 953-03, 953-04, 953-05, 953-38, 953-60. החברה מספקת את כל שירותי בתקשורת הסלולרית בתקן GSM: GPRS / EDGE / LTE IVR MMS SMS USSD נכון ליוני 2012 טכנולוגיית EDGE נמצאת בשימוש ביותר מ-99.7% במחוז סברדלובסק. מחוז סברדלובסק מחוז קורגן חנטי ומנסי ימלו-ננץ אתר האינטרנט הרשמי של Motiv Telecom Motiv Telecom, ביישום טלגרם Motiv Telecom, ברשת החברתית אינסטגרם Motiv Telecom, ברשת החברתית טיקטוק Motiv Telecom, ברשת החברתית VK Motiv Telecom, סרטונים בערוץ היוטיוב МОТИВ выходит в Курганскую область — Новости — Сотовая связь — Мотив Курган «Народное тестирование» сети МОТИВ в Сургуте! — Новости — Сотовая связь — Мотив Сургут «Народное тестирование» сети МОТИВ в Ноябрьске! — Новости — Сотовая связь — Мотив Ноябрьск
אלכסנדר מיכאילוביץ' אורליקוב

אלכסנדר מיכאילוביץ' (אנשל מויסייביץ') אוֹרְלִיקוֹב (ברוסית: Александр Михайлович (Аншель Моисеевич)Орликов; ‏5 במאי 1919 – 2 במרץ 1945) היה יהודי סובייטי, שעוטר כגיבור ברית המועצות על פועלו כמפקד פלוגת טנקים של הצבא האדום במהלך מלחמת העולם השנייה. נולד בעיר אודסה במשפחת פועלים יהודים בזמן מלחמת האזרחים ברוסיה. סיים בית ספר עם תקופת לימוד שבע שנים בעיר ובהמשך בית ספר מקצועי. עבד כמסגר במפעל לבניית מכונות בעיר. ב-1939 התגייס משם לצבא האדום שם נרשם במסמכים כרוסי. ביוני 1941 לפי אחד המקורות הגיע לחזית מלחמת העולם השנייה והשתתף בהגנת קייב. לפי מקור אחר, התחיל את המלחמה בחזית קרליה והמשיך להילחם בה עד 1 בינואר 1942. נפצע ב-23 בפברואר 1943. לאחר השיקום סיים את מכללת הטנקים של עיר פושקין ששכן אז בעיר ריבינסק. באותה השנה הצטרף למפלגה הקומוניסטית של ברית המועצות. במסגרת החזית האוקראינית הראשונה ב-25 בינואר 1944 עם יחידת טנקים הצליח לכבוש את הכפר אוחמאטוב, נפצע קלות ועל הפעולה הזו עוטר בעיטור "הכוכב האדום" הראשון. ב-30 ביולי בקרב במהלך חציית ויסלה החליף מפקד הפלוגה שנפצע וקידם את צליחת ויסלה. בהמשך בקרב ליד פאקשיווניץ התקדם וחסם צליחה נגדית של וורמאכט ליד עיירת טרנובז'ג ועל הפעולות הללו עוטר בעיטור "הכוכב האדום" השני. בקרבות בין 14 ל-21 בינואר 1945 פלוגת הטנקים בגדוד הטנקים מס' 3 של חטיבת הטנקים מס' 44 בגיס טנקים המעוטר מס' 11 בארמיית המשמר המשוריינת הראשונה של החזית הבלארוסית הראשונה בפיקודו פרצה את ההגנה של וורמאכט על נהר פיליצה מצידו הדרומי ולאחר שגילתה כי הגשרים עליו פוצצו ביצע עם הפלוגתו צליחת הנהר במקום רדוד ועזרו להשתלט על המאחז שהוקם קודם לכן. בהמשך פרץ ראשון לעיירה לונטשיץ. על כך בפקודת הנשיאות ברית המועצות הוחלט להעניק לו עיטור "גיבור ברית המועצות" ב-27 בפברואר 1945, עיטור כוכב הזהב ועיטור לנין. נפצע ב-21 בינואר בהמשך הקרבות והובל לבית חולים שדה. נפטר ב-2 במרץ 1945. נקבר בסטארגארד בקבר מס' 55. מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) דף על שמו באתר "גיבורי המדינה" (רוסית) מידע מבסיס הנתונים "גבורת העם" (רוסית) אירמה אוליצקאיה, "מציאות שנולדה מאגדה", בפורטל עיתונאי אירואסיאתי "מגאליט" (רוסית) מגזין "לחיים", מאי 1999 (רוסית) סיפור על סיבת הענקת לו עיטור "גיבור ברית המועצות" מידע מבסיס הנתונים "גבורת העם" (רוסית) מידע מדף על המכללה באתר "חזית הטנקים 1939 - 1945: הכל על הטנקים והצוותים שלהם במלחמת העולם השנייה (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) מידע עליו בבסיס הנתונים של פצועים והרוגים של הצבא האדום במלחמת העולם השנייה "ממוריאל" (רוסית)
Boom Pow

Boom Pow (בעברית: בום פאו) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-24 באוגוסט 2016, כסינגל החמישי מתוך האלבום. עם יציאתו נכנס השיר אל המקום ה-67 במצעד הרשמי של רומניה. השיר נכתב על ידי דייוויד סינטה וטריי קמפבל והופק על ידי סינטה. השיר הוא שיר בסגנון הדאנס המשלב בתוכו גם את סגנון הפופ. בין היתר גם הסינגל הקודם "Écoute", הוא שיר בסגנון הדאנס. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. באתר המוזיקה Celebmix פורסם סיקור מקיף על השיר, בסמוך לצאתו כסינגל. בהמשך, גם באתר המוזיקה INFO Music פורסם סיקור על השיר, תוך שבאתר המוזיקה Los 40, פורסם סיקור נוסף על השיר גם כן. הווידאו קליפ המלא שיצא עבור השיר הועלה לערוץ היוטיוב של אלכסנדרה סטאן ב-24 באוגוסט 2016. הקליפ צולם בקונסטנצה, שברומניה היכן שסטאן מתגוררת. כמו כן, ניתן לראות את סטאן בקליפ רוקדת לצלילי השיר. נכון לאפריל 2020, מונה הצפיות של הקליפ עומד על כ-7 מיליון צפיות. סרטון השיר "Boom Pow" באתר יוטיוב Boom Pow - Single by Alexandra Stan (באנגלית בריטית), נבדק ב-2019-05-18 „Boom Pow - Single“ von Alexandra Stan (בגרמנית), נבדק ב-2019-05-18 Kiss FM Live - #1 HIT RADIO, www.kissfm.ro Alexandra Stan – Boom Pow (באנגלית), נבדק ב-2019-05-18 Alexandra Stan feat Havana - ècoute | video premiere, Rnbjunk Musica - Ultime notizie e gossip di musica, ‏2016-05-31 (באיטלקית) Clip « Écoute » : Alexandra Stan mise sur un univers esthétique et hivernal, aficia (בצרפתית) Boom Pow, נבדק ב-2019-05-18 Alexandra Stan gifts fans with new single "Boom Pow", CelebMix, ‏2016-08-30 (באנגלית) Raluca Chirilă, Videoclip: Alexandra Stan - Boom Pow, InfoMusic (ב־) LOS40, Boom pow [2016], LOS40, ‏2016-08-25 (בספרדית) Alexandra Stan (2016-08-24), Alexandra Stan - Boom Pow (Online Video), נבדק ב-2019-05-18
קופרן

האם התכוונתם ל... משפחת קופרן – שושלת מוזיקלית של מלחינים ונגנים מקצועיים צרפתים ארמן-לואי קופרן – מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות ז'רווה-פרנסואה קופרן – מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. בנו של ארמן-לואי קופרן פייר-לואי קופרן – מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. בנו של ארמן-לואי קופרן פרנסואה קופרן – מלחין צרפתי מתקופת הבארוק, נגן עוגב וצ'מבליסט
Balans

Balans הוא סינגל שהוקלט על ידי הזמרת-יוצרת הרומניה אלכסנדרה סטאן, בשיתוף מוהומבי מתוך אלבומה השלישי, Alesta. השיר יצא לאור ב-2 במרץ 2016, כסינגל החמישי מתוך האלבום. עם יציאתו נכנס השיר אל המקום ה-21 במצעד הרשמי של פורטוגל. השיר נכתב על ידי סבסטיאן בארק, מרסל בוטזאן, מוהומבי נזאסי מופונדו ובריאן יצחק והופק על ידי בארק ובוטזאן. השיר הוא שיר בסגנון הדאנס-פופ, המשלב בתוכו גם את הסגנון הלטיני והסגנון הטרופי. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. על השיר פורסמה ביקורת ב-Rnbjunk. בהמשך, גם ב-Europa FM, פורסם סיקור על השיר. כמו כן, הופיעה סטאן עם השיר ב-Radio ZU. ההופעה עלתה לערוץ היוטיוב הרשמי של Radio ZU ב-18 במרץ 2016, כמה ימים לאחר שיצא השיר כסינגל. הווידאו קליפ המלא שיצא עבור השיר הועלה לערוץ היוטיוב של אלכסנדרה סטאן ב-9 במרץ 2016. סטאן ביצעה גרסה אקוסטית של השיר ברדיו הרומני Pro FM. בין היתר, היא ביצעה את "Be the One" של דואה ליפה ביחד עם השיר הזה. נכון למאי 2019, מונה הצפיות של הקליפ עומד על כ-3.3 מיליון צפיות. סרטון השיר "Balans" באתר יוטיוב アレクサンドラ・スタンの「Balans feat. Mohombi - Single」 (ביפנית), נבדק ב-2019-05-18 Balans (feat. Mohombi) - Single por Alexandra Stan (בBrazilian Portuguese), נבדק ב-2019-05-18 Balans (feat. Mohombi) - Single by Alexandra Stan (באנגלית בריטית), נבדק ב-2019-05-18 portuguesecharts.com - Alexandra Stan feat. Mohombi - Balans, portuguesecharts.com Alexandra Stan (Ft. Mohombi) – Balans (באנגלית), נבדק ב-2019-05-18 Alexandra Stan (2016-03-09), Alexandra Stan feat. Mohombi - Balans (Official Music Video), נבדק ב-2019-05-18 Balans, נבדק ב-2019-05-18 Alexandra Stan feat Mohombi - Balans | video premiere, web.archive.org, ‏2016-03-31 Alexandra Stan calienta motores para su nuevo álbum con 'Balans', www.europafm.com (בספרדית) Alexandra Stan - Be The One (Dua Lipa) (Live la Radio ZU) Alexandra Stan (2016-03-09), Alexandra Stan feat. Mohombi - Balans (Official Music Video), נבדק ב-2019-05-18 Radio ZU (2016-03-18), Alexandra Stan - Balans (Live la Radio ZU), נבדק ב-2019-05-18 Radio ZU (2016-03-18), Alexandra Stan - Be The One (Dua Lipa) (Live la Radio ZU), נבדק ב-2019-05-18
Cherry Pop

Cherry Pop הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השני, Unlocked. השיר יצא לאור ב-28 במאי 2014, כסינגל השני מתוך האלבום, על ידי חברת התקליטים רוטון רקורדס. השיר הגיע למקום השני במצעד הרשמי שבטורקיה. השיר נכתב על ידי אלכסנדרה סטאן, לוקאס הלגרן ואריק לידבום והופק על ידי הלגרן ולידבום. השיר הוא שיר בסגנון הג'יי-פופ. בשנת 2018, הוציאה סטאן את אלבום הלהיטים שלה The Best, בו השיר נכלל. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. הווידאו קליפ המלא שיצא לשיר הועלה לערוץ היוטיוב של אלכסנדרה סטאן ב-28 במאי 2014. הקליפ זכה להצלחה נאה והצליח לצבור 6.5 מיליון צפיות. מאוחר יותר, ביוני 2014, הועלה הקליפ מחדש ליוטיוב. בין היתר, פורסמו סצנות מאחורי הקלעים של הקליפ. מידע על הסינגל "Cherry Pop" באתר מיוזיק בריינז מידע על היצירה "Cherry Pop" באתר Discogs סרטון השיר "Cherry Pop" באתר יוטיוב Cherry Pop - Single by Alexandra Stan (באנגלית בריטית), נבדק ב-2019-05-18 アレクサンドラ・スタンの「CHERRY POP - Single」をiTunesで (ביפנית), נבדק ב-2019-05-18 Number One Top 20 | Klip İzle, web.archive.org, ‏2014-09-20 Alexandra Stan – Cherry Pop (באנגלית), נבדק ב-2019-05-18 The Best by Alexandra Stan, Genius (באנגלית) Cherry Pop, נבדק ב-2019-05-18 Alexandra Stan (2014-05-28), Alexandra Stan - Cherry Pop (Official Music Video), נבדק ב-2019-05-18 Ego Italy (2014-06-27), ALEXANDRA STAN - Cherry Pop (Official Video), נבדק ב-2019-05-18 Music Channel Romania (2014-05-27), Behind the scenes Alexandra Stan - Cherry Pop @ Music Channel News 2014, נבדק ב-2019-05-18
Thanks for Leaving

Thanks for Leaving (בעברית: תודה על עזיבה) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השני, Unlocked. השיר יצא לאור ב-28 באפריל 2014, כסינגל הראשון מתוך האלבום. השיר הגיע למקום הראשון במצעד הרשמי שבאוקראינה. השיר יצא ב-12 במאי 2014 באיטליה בפורמט של הורדה דיגיטלית ולפני כן יצא באותו הפורמט בשאר רחבי העולם. בנוסף לכך, השיר נכתב על ידי אלכסנדרו קוטי, סבסטיאן ז'אקום, לי אנה ג'יימס ונאז טוקיו והופק על ידי קוטי וז'אקום גם כן. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. מידע על הסינגל "Thanks for Leaving" באתר מיוזיק בריינז סרטון השיר "Thanks for Leaving" באתר יוטיוב itunes.apple.com Thanks For Leaving (Single) by Alexandra Stan on iTunes (באנגלית בריטית), נבדק ב-2019-05-18 ФДР - Радіо - Розсилки, web.archive.org, ‏2014-10-07 Alexandra Stan – Thanks for Leaving (באנגלית), נבדק ב-2019-05-18 Thanks for Leaving, נבדק ב-2019-05-18
דוד אפלבום

דוד יעקב הלוי אפלבום (ט' בטבת ה'תשי"ג, 27 בדצמבר 1952 - י"ג באלול ה'תשס"ג, 9 בספטמבר 2003) היה רופא ישראלי ורב. שימש כמנהל חדר המיון במרכז הרפואי שערי צדק בירושלים, מקים השירות הרפואי ט.ר.ם ומנהלו הראשון. נרצח בפיגוע בקפה הלל בירושלים עם בתו נאוה, שעמדה להינשא למחרת היום. אפלבום נולד בדטרויט, בן ליוכבד ועמנואל. בשנת 1972 סיים לימודי תואר ראשון בפסיכולוגיה, וכעבור שנתיים קיבל תואר שני בביולוגיה. בשנים 1966-1977 למד בישיבת בריסק בשיקגו, ובשנת 1974 קיבל סמיכה לרבנות מהרב אהרון סולובייצ'יק והיה תלמידו המובהק. מרבו אימץ את ההשקפה לפיה השתתפות פעילה בחיי המעשה המודרניים אינה סתירה לשמירה קפדנית על עקרונות ההלכה, וכי שני הערכים משלימים זה את זה. ב-1978 סיים לימודי רפואה פנימית באוניברסיטת אוהיו. לאחר מכן התמחה ברפואת חירום במרכז הרפואי "הר סיני" בקליבלנד שבאוהיו. בשנת 1977 נישא לדבורה, ובשנת 1981 עלו לישראל עם שני ילדיהם. בישראל נולדו לבני הזוג עוד ארבעה ילדים. במשך שנות חייו עסק בעידוד עלייה מצפון אמריקה, דבר שהונצח בקרן "חברי ד"ר דוד אפלבום" שהוקמה לאחר מותו. ערך מורחב – טרם עם עלייתו לישראל עבד אפלבום בחדר המיון של בית החולים שערי צדק כרופא תורן, ולאחר מכן שימש במשך עשר שנים כאחראי לניידות טיפול נמרץ במד"א. בשנת 1986 קיבל פרס יושב ראש הכנסת לאיכות החיים. במהלך עבודתו הבחין שחדרי המיון אינם מספיקים לטפל כראוי במקרים רפואיים חמורים המגיעים אליהם מפאת הנטל של טיפול במקרים רפואיים קלים. בשל כך החליט לספק חלופה לחדר המיון לטיפול בבעיות רפואיות שאינן מצריכות אשפוז. בשנת 1989 מימש את חזונו והקים יחד עם שותפים נוספים מרכז לרפואה דחופה "טרם" ברוממה, בירושלים. בהמשך פתח סניפים נוספים, ברחביה ובמעלה אדומים (1993), במודיעין (1998) ובבית שמש (2002). בנוסף ניהל ואייש שני סניפים של קופת חולים לאומית בשכונת רמות בירושלים. אפלבום נשא הרצאות בישראל ומחוצה לה בנושאים שונים הקשורים לרפואה דחופה. סמוך להירצחו נשא סדרת הרצאות בארצות הברית בנושא היערכות לפיגועים קונבנציונליים וביולוגיים בבתי חולים. ערך מורחב – הפיגוע בקפה הלל לקראת חתונת בתו, חזר בספטמבר 2003 ממסע הרצאות, ובשעת לילה סעד עם בתו בקפה הלל. מחבל מתאבד שהגיע למקום הפעיל חגורת נפץ, וגרם למותם של השניים ולחמישה קרבנות נוספים. הוא נטמן לצד בתו בהר המנוחות. משמלת הכלולות של נאוה נתפרה הפרוכת הלבנה של קבר רחל. דף לזכר דוד אפלבום, ב"לעד" – אתר לזכר האזרחים חללי פעולות האיבה ד"ר דוד יעקב הלוי אפלבום, באתר "גלעד לזכרם - בני ירושלים" שיר שנכתב לזכר דוד ונאוה אפלבום שיר שנכתב לזכר דוד ונאוה אפלבום, מילים וביצוע ביוטיוב קורות חיים, באנגלית עמירם ברקת, מענק למומחים ברפואת חירום שיעלו לארץ, באתר הארץ, 2 בנובמבר 2003, על עמותת 'חברי ד"ר דוד אפלבום' רויטל שנור, דוד היה בן תורה שקבע עתים לרפואה, באתר ערוץ 7, 21 באוגוסט 2003 יוסי אלי, תושבי י-ם בחרו: רחוב על שם הרופא שנרצח בפיגוע, באתר nrg‏, 16 בנובמבר 2010
Future (שיר)

Future (בעברית: עתיד) הוא סינגל שהוקלט על ידי הזמרת-יוצרת האמריקאית מדונה, ביחד עם הראפר האמריקאי קוואבו. השיר יצא לאור ב-17 במאי 2019, כסינגל השיווקי השני מתוך אלבומה הארבעה עשר, Madame X. השיר הגיע למקום התשיעי במצעד של מדיה פורסט. בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. בהמשך, לקראת גמר האירוויזיון של שנת 2019 הכריזה על מדונה כי היא תוציא את השיר הזה כסינגל השיווקי השני מתוך האלבום. שנה לפני כן, השתתפה מדונה בשיר "Champagne Rosé" של קוואבו, בו התארחה גם הראפרית קארדי בי. ב-2019, הוזמנה להופעת אורח באירוויזיון בתל אביב, ובשירה השני של מדונה ("Future") על הבמה החליטה שעל גבו של אחד מרקדניה יופיע דגל פלסטין לצד רקדן אחר עם דגל ישראל. דבר שנוגד את חוקי האירוויזיון שדורשים מהמשתתפים להימנע מהצהרות פוליטיות. טרם יצא הווידאו קליפ המלא של השיר, העלתה מדונה לערוץ היוטיוב שלה את האודיו המלא של השיר, המציג בתוכו את עטיפתו של הסינגל. לאורכו של האודיו, ניתן לראות את הרטייה של מדונה מנצנצת מפעם לפעם. מידע על הסינגל "Future" באתר מיוזיק בריינז סרטון השיר "Future" באתר יוטיוב Smith, Neil (2019-05-16). "Madonna Eurovision appearance confirmed" (באנגלית בריטית). נבדק ב-2019-05-18. Madonna Set to Perform 'Like A Prayer' & 'Future' With Quavo at Eurovision Grand Final, Billboard Media Forest תבנית:Labels.WeeklyCharts, באתר web.archive.org, ‏2017-10-02 QUAVO HUNCHO, נבדק ב-2019-05-18 שואו ענק, זיופים והדגל הפלסטיני: מדונה על הבמה בגמר האירוויזיון, באתר ynet, 18 במאי 2019 מאת נעמה רק, האירוויזיון אמור להיות אירוע א-פוליטי. האם זה בכלל אפשרי?, באתר טיים אאוט, ‏2019-05-12 MADONNAVEVO (2019-05-16), Madonna, Quavo - Future (Audio), נבדק ב-2019-05-18
רמת מקדונלד

רמת מקדונלד (באנגלית: McDonald Heights) היא רמה גבוהה, המכוסה ברובה קרח, בארץ מרי בירד שבאנטארקטיקה. אורכה של הרמה 65 קילומטרים, וגובה פסגותיה מעל 1,000 מטרים מעל פני הים. הרמה מצויה בין כף ברקס וראש מוריס. קרחון הל, קרחון קירקפאטריק, וקרחון ג'ונסון גובלים ברמה מדרום; מצוקי זילץ' מהווים את הגבול המזרחי של הרמה. הרמה צולמה על ידי מטוסים של השירות האנטארקטי של ארצות הברית בין השנים 1941–1939. הרמה נצפתה ומופתה חלקית מאוניית צי ארצות הברית גליישר בפברואר 1962, ומופתה על ידי הסקר הגאולוגי של ארצות הברית בשנת 1965. שמה של הרמה ניתן לה על ידי הוועדה המייעצת לשמות אנטארקטיים. הרמה נקראת על שמו של קפטן אדווין א. מקדולנד, מצי ארצות הברית, שהיה סגן מפקד כוח התמיכה הימי של ארצות הברית לאנטארקטיקה, ואשר היה מפקד האונייה גליישר בעת גילוי ומיפוי הרמה בשנת 1962. רמת מקדולנד באתר הסקר הגאולוגי של ארצות הברית רמת מקדונלד באתר הגאזט האנטארקטי המשווה SCAR של ממשלת אוסטרליה מפת אזור רמת מקדונלד מידע גאוגרפי והיסטורי מידע גאוגרפי מידע גאוגרפי על מצוקי זילץ'
ברבי: פגסוס וקסם הסוס המעופף

ברבי: פגסוס וקסם הסוס המעופף (באנגלית: Barbie and the Magic of Pegasus) הוא סרט הנפשה ממוחשבת קנדי-אמריקאי, מסוגת פנטזיה, רומנטיקה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט השישי בסדרת סרטי ברבי, בוים על ידי גרג ריצ'רדסון, נכתב על ידי אלנה לסר וקליף רובי, והופק על ידי Rainmaker Studios ו-Mattel Entertainment. הסרט הופץ ברחבי העולם להקרנה ביתית, כאשר הוא הופץ בקנדה על ידי סרטי יוניברסל ב-11 בספטמבר 2005 ובארצות הברית על ידי Lions Gate Home Entertainment ב-20 בספטמבר 2005. בישראל הסרט הופץ על גבי DVD בדיבוב עברי ורוסי בשנת 2005. אורך הסרט הוא כ-85 דקות. בשביל לשווק את הסרט יצא לו קו צעצועים שכלל את הנסיכה אניקה, איידן (שנקרא על הקופסה שלו "הנסיך איידן"), ריילה מלכת העננים והנסיכה בריטה. כמו כן, סרט זה הוא הסרט היחידי בסדרת הסרטים שהופץ בגרסה תלת־ממדית, כאשר צורף במארז שלו ארבעה משקפי תלת־ממד. הסרט עוקב אחר הנסיכה אניקה, נסיכה שבורחת מהאחוזה של המכשף הרשע שהטיל קללה על הממלכה והפך את כולם לאבן. בשביל להילחם בקללת המכשף, הנסיכה אניקה חוברת לסוס הקסום והמכונף, פגסוס, אשר בהמשך יתגלה כאחותה הגדולה האבודה, בריטה. בסרט רואים איך בעזרת אומץ וגבורה, השתיים מצילות את משפחתן ואת הממלכה. הנסיכה אניקה – נערה בת 16 שאוהבת להחליק על הקרח. אחותה הקטנה של בריטה. הנסיכה בריטה – אחותה הגדולה אניקה. ווינלוק הפך אותה לסוס קסום ומכונף מפני שלא הסכימה להינשא לו. ווינלוק – מכשף, התחתן שלוש פעמים. כשהוא מחפש את הנערה היפה ביותר עלי אדמות, הוא מוצא שאניקה היא האדם הנכון עבורו כדי להינשא. איידן – נפח. הוא קיבל כסף מאביו אבל הוא איבד אותו בהימורים. לפני שפגש את אניקה, הוא התחבא ביער. בזכות דבריה של אניקה על הזדמנות שנייה הוא עזר לה, ולבסוף התחתן איתה. שיוור – דובת קוטב שמכירה את אניקה. מרבה לרעוד. בעלת חיבה לדברים נוצצים. ריילה מלכת העננים – שליטת ממלכת העננים, שם התחבאה בריטה לאחר שהפכה לסוס. ורדי, סומק ולילך – שלוש ילדות קטנות שצובעות את העננים לאחר השקיעה. ורדי עושה את העננים ורודים, סומק עושה את העננים צהובים, ולילך עושה את העננים סגולים. הן חברות של בריטה. רולי הענק – ענק ירוק, כמעט עשה מאניקה ומשיוור תבשיל. הסרט בוים לעברית על ידי דן שצברג, והופק על ידי רעות סמדר. המוזיקה לסרט הולחנה על ידי ארני רות', כאשר המוזיקה התזמורתית שלו היא מתוך הסימפוניה של יוזף היידן ומתוך הסימפוניה השישית של בטהובן. שיר הנושא של הסרט, "Hope Has Wings", בוצע על ידי הזמרת והשחקנית ברי לארסון, כאשר הקליפ שלו צורף כבונוס למהדורות ה-DVD של הסרט. "ברבי: פגסוס וקסם הסוס המעופף", במסד הנתונים הקולנועיים IMDb (באנגלית) "ברבי: פגסוס וקסם הסוס המעופף", באתר נטפליקס "ברבי: פגסוס וקסם הסוס המעופף", באתר AllMovie (באנגלית) "ברבי: פגסוס וקסם הסוס המעופף", באתר Rotten Tomatoes (באנגלית) "ברבי: פגסוס וקסם הסוס המעופף", במסד הנתונים הקולנועיים KinoPoisk (ברוסית) ברבי פגסוס, במיזם "אישים" לתיעוד היצירה הישראלית נשאר הדיבוב המקורי בדיבוב העברי
נקודת קול (אנטארקטיקה)

נקודת קול (באנגלית: Cole Point) היא לשון יבשה, בקצה הדרומי של האי דין, אשר מוקף על ידי מדף הקרח גץ, למול חופי ארץ מרי בירד שבאנטארקטיקה. לשון היבשה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1965–1959. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של לורנס מ. קול (Lawrence M. Cole) מצי ארצות הברית, ששירת בתחנת בירד בשנת 1969. נקודת קול באתר הסקר הגאולוגי של ארצות הברית נקודת קול באתר הגאזט האנטארקטי של ממשלת אוסטרליה נקודת קול באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת קול מידע גאוגרפי והיסטורי